तियानझू (चीनी भाषा: ; पिनयिन: ) भारतीय उपमहाद्वीप के लिए प्रयुक्त ऐतिहासिक प्राचीन चीनी नामों में से एक है। चीनी भाषा में 'तियान' () का अर्थ 'स्वर्ग' और 'झू' () का अर्थ 'बांस' होता है।:.-.7:.7

तियानझू को कभी-कभी 'वू तियानझू' (, शाब्दिक अर्थ "पाँच भारत") भी कहा जाता था, क्योंकि चीनियों के अनुसार भारतीय उपमहाद्वीप पाँच भौगोलिक क्षेत्रों में विभाजित था: मध्य भारत, पूर्वी भारत, उत्तरी भारत, दक्षिणी भारत और पश्चिमी भारत।

 व्युत्पत्ति 
प्राचीन चीनी में मूलतः 'लिन्दुक' () या क़्ह्ल'ईन तुग ('  , ) के रूप में उच्चारित यह शब्द, अप्रमाणित प्राचीन फ़ारसी शब्द हिन्दुका- (-) का चीनी रूपांतरण है, जो स्वयं प्रमाणित प्राचीन फ़ारसी शब्द 'हिन्दु' (, ----) से आया है। यह शब्द आगे प्रोटो-इंडो-ईरानी सिन्धुश् से व्युत्पन्न है, जो संस्कृत 'सिन्धु' (सिंधु नदी का देशज नाम) का मूल शब्द भी है। ईसा पूर्व छठी शताब्दी के आसपास उत्तर-पश्चिमी भारत (वर्तमान पाकिस्तानी सिंध और पंजाब) में यात्रा करने वाले फ़ारसियों ने इस नदी के नाम पर पूरे उपमहाद्वीप का नाम 'हिन्दु' रखा। तियानझू, 'सिन्धु' के कई चीनी रूपांतरणों में से सिर्फ़ एक है। सिमा कियान के 'शिजी' (महान इतिहासकार के अभिलेख) में 'युआन्दू' (, ; प्राचीन चीनी: न्हिन्ग्दुक, ) नाम मिलता है, जबकि 'होउ हानशू' (पश्चाती हान वंश का इतिहास) में 'तियान्दू' (, ) का प्रयोग हुआ है। 'यिन्तेजिया' (, ) कूचा भाषा के 'इन्दक' से आया है, जो 'हिन्दु' का एक अन्य रूपांतरण है। पश्चिमी शब्द 'हिन्दु' और 'इंडिया' भी अंततः इसी फ़ारसी धारणा से उत्पन्न हुए हैं।
अंगूठाकारह्वेन त्सांग के 'महान तांग राजवंश के पश्चिमी क्षेत्रों का विवरण' में दिए गए विवरण के आधार पर बनाया गया ऐतिहासिक मानचित्र (अलेक्जेंडर कनिंघम की "द एन्शिएंट ज्योग्राफी ऑफ़ इंडिया" (१८७१) में संकलित)। मानचित्र पर अंकित अक्षर , , , ,  क्रमशः 'महान तांग राजवंश...' में वर्णित मध्य भारत (), उत्तरी भारत (), पूर्वी भारत (), दक्षिणी भारत () और पश्चिमी भारत () के अनुमानित क्षेत्रों को दर्शाते हैं, जबकि लाल रेखा ह्वेन त्सांग की यात्रा मार्ग को दर्शाती है।

 विस्तार 
फ़ान ये (३९८-४४५ ईस्वी) द्वारा संकलित 'होउ हानशू' (पश्चाती हान वंश का इतिहास) के 'शिय्यू झुआन' (पश्चिमी क्षेत्रों का विवरण) में तियानझू का विस्तृत विवरण दिया गया है:

"तियानझू राज्य: जिसे युआन्दू भी कहा जाता है, यह युएझी (कुषाण) से कई हज़ार ली (१००० ली  ५०० किमी३१० मील) दक्षिण-पूर्व में स्थित है। इसके रीति-रिवाज़ युएझी के समान हैं। यह निचला, नम और अत्यधिक गर्म प्रदेश है। यह एक विशाल नदी (सिन्धु) के किनारे स्थित है। यहाँ के निवासी युद्ध में हाथियों की सवारी करते हैं; वे युएझी से कमज़ोर हैं। वे फ़ुतु (बुद्ध) के मार्ग का पालन करते हैं, इसलिए उनमें किसी को मारने या आक्रमण न करने की प्रथा है। युएझी और गाओफ़ु राज्यों के पश्चिम से लेकर पश्चिमी समुद्र (हिंद महासागर) तक दक्षिण में, और पानची राज्य तक पूर्व में, यह सारा क्षेत्र युआन्दू का है। युआन्दू में सैकड़ों अलग-अलग नगर हैं, जिन पर एक गवर्नर शासन करता है, और दसियों में गिने जाने वाले अलग-अलग राज्य हैं, जिनके अपने-अपने राजा हैं। यद्यपि उनमें थोड़े-बहुत अंतर हैं, वे सभी सामान्यतः युआन्दू के नाम से जाने जाते हैं, और इस समय सभी युएझी के अधीन हैं। युएझी ने उनके राजाओं को मार डाला है और उनकी प्रजा पर शासन करने के लिए एक जनरल नियुक्त किया है। यह भूमि हाथी, गैंडा, कछुए का कवच, सोना, चाँदी, ताँबा, लोहा, सीसा और टिन पैदा करती है। यह पश्चिम में दा छिन (रोमन साम्राज्य) से जुड़ा हुआ है, इसलिए यहाँ दा छिन की विदेशी वस्तुएँ उपलब्ध हैं।"

 अन्य भाषाओं में 
जापान में:  का उच्चारण 'तेन्जिकु' () किया जाता है। यह जापानी अनुवाद सहित पश्चिम की यात्रा जैसे कार्यों में प्रयुक्त होता है। जापान में ऐतिहासिक रूप से 'तेन्जिकु' शब्द का प्रयोग हमेशा भारत या उसके आसपास के क्षेत्र के लिए ही नहीं होता था; कभी-कभी यह चीन से भी दूर के क्षेत्रों के लिए अनिश्चित रूप से, या एक पौराणिककाल्पनिक दुनिया के लिए प्रयुक्त होता था।

कोरिया में:  का उच्चारण 'चॉन्चुक' () किया जाता है। यह ८वीं शताब्दी के कोरियाई साम्राज्य सिल्ला के बौद्ध भिक्षु ह्येचो () द्वारा लिखित यात्रा वृत्तांत 'वांग ओचॉन्चुक्गुक जॉन' ( '' ; पाँच भारतीय राज्यों की यात्रा का विवरण) में प्रयुक्त हुआ है।

 'पाँच तियानझू' () 
तियानझू को पाँच भागों में विभाजित माना जाता था: मध्य तियानझू (,  ), उत्तरी तियानझू (,  ), पूर्वी तियानझू (,  ), दक्षिणी तियानझू (,  ) और पश्चिमी तियानझू (,  )। इन्हें सामूहिक रूप से 'वू तियानझू' (पाँच तियानझू) कहा जाता था। इनके संक्षिप्त नाम जैसे 'मध्य स्वर्ग' (,  ) और 'पश्चिमी स्वर्ग' (,  ) भी प्रचलित थे। तांग राजवंश के दौरान सिल्ला (कोरिया) के भिक्षु ह्येचो के यात्रा वृत्तांत 'वांग वू तियानझू गुओ झुआन' में 'पाँच तियानझू राज्य' इसी को संदर्भित करता है। उत्तरी सोंग राजवंश के 'त्से फू युआन गुई' के अनुसार, सम्राज्ञी वू ज़ेटियन के शासनकाल में पाँचों तियानझू के राजाओं ने चीन को श्रद्धांजलि अर्पित की थी। मूलतः यह भौगोलिक विभाजन था, परंतु बाद में बौद्ध दर्शन के अनुसार इसे अधिक वैचारिक महत्व दिया गया, विशेषकर बुद्ध की गतिविधियों के केंद्र 'मध्य तियानझू' को। 'दक्षिणी तियानझू' नागार्जुन की जन्मभूमि थी और 'दक्षिणी तियानझू लौह स्तूप' की कथा वज्रयान (तांत्रिक) बौद्ध धर्म में महत्वपूर्ण है।

 'तियानझू' से 'यिंदू' () की ओर 
ध्वनि परिवर्तन के कारण 'तियानझू' और 'शेन्दू' (,  ) का उच्चारण 'हिन्दु' से काफ़ी भिन्न हो गया, तब 'शियान्दोउ' (,  ) नाम भी प्रयुक्त हुआ। 'तियानझू' के स्थान पर 'यिंदू' (, ) शब्द का प्रथम प्रयोग करने वाले प्रसिद्ध चीनी यात्री जुआनज़ांग (ह्वेन त्सांग) थे। उन्होंने इस शब्द की उत्पत्ति संस्कृत 'इन्दु' (चंद्रमा) से बताई। तांग राजवंश के बाद से चीन में 'यिंदू' नाम सामान्य हो गया, हालाँकि जापान में प्राचीन काल से लेकर मीजी काल तक 'तेन्जिकु' (, ) नाम ही प्रचलित रहा।

 भारत के संबंध में जापानी धारणा 
जापान में 'तेन्जिकु' की अवधारणा बौद्ध धर्म के साथ फैली। नारा काल में ७३६ ईस्वी में जापान आए और तोदाईजी के महान बुद्ध की प्राण-प्रतिष्ठा समारोह के मुख्य आचार्य बने बोधिसेन (पुति शियान्ना) के बारे में कहा जाता है कि वे 'दक्षिणी तेन्जिकु' के ब्राह्मण वर्ग के भिक्षु थे। नौवीं शताब्दी के उत्तरार्ध में राजकुमार ताकाकुरा नो योशिमिने (जिन्हें बौद्ध भिक्षु बनने के बाद 'कोकाकु शिन्नो' कहा गया) ने चीन से तेन्जिकु जाने का प्रयास किया, लेकिन मलय प्रायद्वीप के दक्षिणी छोर पर स्थित 'रायत्सु' देश (लो-यूए, आधुनिक जोहोर या सिंगापुर) में उनकी मृत्यु हो गई। तेरहवीं शताब्दी की शुरुआत में भिक्षु म्योए (मिंग-हुई) ने तेन्जिकु की यात्रा की प्रबल इच्छा व्यक्त की थी और जुआनज़ांग के 'ग्रेट टैंग रिकॉर्ड्स ऑफ़ द वेस्टर्न रीजन्स' के आधार पर चांगआन से राजगृह तक की यात्रा की योजना बनाई, परंतु विरोध के कारण वे सफल नहीं हो सके। बौद्ध धर्म की जन्मभूमि 'तेन्जिकु'  भारत, जापानियों के लिए लंबे समय तक एक अप्राप्य, अत्यंत दूर का देश था।

 वास्तविक भारत और 'तेन्जिकु' की धारणा का अलगाव 
भारत में विभिन्न कारणों से बौद्ध धर्म का पतन हो गया, जबकि आठवीं शताब्दी में भारत पहुँचे इस्लाम ने धीरे-धीरे अपना प्रभाव बढ़ाया। यूरोपीय लोगों के एशियाई जलक्षेत्र में आने से पहले, हिंद महासागर से दक्षिण चीन सागर तक का व्यापार मुख्यतः भारतीयों सहित मुसलमानों द्वारा संचालित होता था। मध्यकालीन जापान में, तथाकथित 'वाको' (जापानी समुद्री डाकू) और रयूक्यू द्वीपसमूह के व्यापारियों की गतिविधियों के माध्यम से दक्षिण पूर्व एशिया के बारे में जानकारी मिली, परिणामस्वरूप दक्षिण पूर्व एशिया के क्षेत्र भी 'तेन्जिकु' नाम से जाने जाने लगे। मुरोमाची काल के व्यापारी कुसुनोकी सैनिन (१३७४ में जापान आए एक 'तेन्जिकुजिन' हिजिरी और एक जापानी महिला के पुत्र) के संदर्भ में यह स्पष्ट है कि उस समय 'तेन्जिकु' का अर्थ सिर्फ़ भारत नहीं था; हिजिरी को भारतीय के अलावा अरबी, फ़ारसी, मलय या रयूक्यूवासी भी माना जाता है।

सोलहवीं शताब्दी के मध्य में, भारत में अपना आधार स्थापित कर चुके यूरोपीय लोग जापान पहुँचे। फ्रांसिस जेवियर द्वारा ईसाई धर्म के प्रचार के आरंभिक दौर में, इसे बौद्ध धर्म की एक शाखा 'तेन्जिकुशू' (,  ) समझा गया। यूरोपीय लोगों (जिन्हें जापान में 'नानबनजिन' - दक्षिणी बर्बर कहा गया) द्वारा लाई गई भौगोलिक जानकारी के कारण, भारतीय उपमहाद्वीप 'इंजिया' (इंडिया) आदि नामों से जाना जाने लगा और 'तेन्जिकु' से इसकी पहचान अलग हो गई। वहीं दूसरी ओर, बौद्ध धर्म से प्रभावित दक्षिण पूर्व एशिया को बुद्ध की जन्मभूमि 'तेन्जिकु' मानने की धारणा बलवती हुई। उदाहरण के लिए, सोलहवीं-सत्रहवीं शताब्दी में बनाए गए कुछ जापानी नक्शों पर भारत के पास 'नानबन' (दक्षिणी बर्बर) और थाईलैंड (श्याम) के पास 'तेन्जिकु' लिखा मिलता है। जापानी यात्रियों द्वारा कंबोडिया के अंकोरवाट मंदिर को जेतवन विहार (जहाँ बुद्ध ने उपदेश दिया था) समझे जाने के उदाहरण, और व्यापारी यामादा नागामासा द्वारा श्याम (थाईलैंड) को 'तेन्जिकु श्याम देश' कहे जाने से यह धारणा पुष्ट होती है कि जापानियों के लिए उस समय 'तेन्जिकु' का अर्थ भारत से आगे का बौद्ध प्रभाव वाला दक्षिण पूर्व एशियाई क्षेत्र था।

भारतीय उपमहाद्वीप और 'तेन्जिकु' की धारणा का पुनः जुड़ाव सत्रहवीं शताब्दी की शुरुआत (१६०२) में चीन में बने विश्व मानचित्र 'कुन्यू वानगुओ छ्वानतू' के जापान में प्रचलित होने के बाद हुआ।

 यह भी देखें 

 भारत के विभिन्न नाम
 सिंधु घाटी सभ्यता

 संदर्भ 

श्रेणी:भारत का भौगोलिक इतिहास
श्रेणी:चीन के वैदेशिक सम्बन्धों का इतिहास
श्रेणी:जापानी भाषा पाठ वाले लेख
श्रेणी:लेख जिनमें कोरियाई भाषा का पाठ है
श्रेणी:चीनी भाषा पाठ वाले लेख